Diari Oficial de la Generalitat Valenciana


Sumari del DOGV 6807, del 29-06-2012 (2012/5866)

Notificació de la sentència dictada en el juí ordinari 979/2010.
----------------------------------------------------------------

### Dades del document

Número de DOGV
:   6807

Data del DOGV
:   29-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5866


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el juí ordinari 979/2010. [2012/5866]  
Procediment ordinari 000979/2010  
De: Banco Bilbao Vizcaya Argentaria, SA.  
Procurador: Manuel Cerveró Martí.  
Contra: Vicente Muria Morales.  
En este procediment de juí ordinari, seguit a instàncies de Banco Bilbao Vizcaya Argentaria, SA, contra Vicente Muria Morales, s'ha dictat la sentència que, literalment, diu així:  
«Sentència número 000251/2011  
Magistrada jutgessa: Isabel Tena Franco.  
Lloc: València.   
Data: 10 de novembre de 2011.  
Procediment: juí ordinari 979/2010.  
Demandant: Banco Bilbao Vizcaya Argentaria, SA.  
Procurador: Manuel Cerveró Martí.  
Lletrat: Francisco Engo Mompó.  
Demandat: Vicente Murta Morales, rebel.   
Objecte del juí: reclamació d'una quantitat.  
Fets  
Primer. Banco Bilbao Vizcaya Argentaria, SA, a través de la seua representació processal, va presentar una demanda de juí ordinari contra Vicente Murta Morales, que va ser admesa a tràmit. Sol·licita el pronunciament d'una sentència que estime íntegrament la demanda i condemne la part demandada a pagar a l'actora la suma de 9.294,70 euros i els interessos pactats, imposant-li les costes processals.  
Segon. Una vegada admesa la demanda i citada a termini la part demandada, esta va deixar transcórrer el termini legal sense personar-se ni contestar a la demanda, i en conseqüència, va ser declarada en rebel·lia. Després d'haver-se citat les parts a l'audiència prèvia, va comparéixer només la part actora, va ser proposada i admesa la documental i es van donar per reproduïts els documents aportats a la demanda, i van quedar les actuacions vistes per a sentència, sense la necessitat d'un juí.  
Fonaments de dret  
Primer. Pretensions de les parts.  
La part actora exercix contra la demandada una acció derivada del contracte de préstec personal concertat amb la part demandada, l'incompliment del qual ha produït el saldo a favor de la part actora i en contra de la part demandada que es reclama. Sol·licita el pronunciament d'una sentència que estime íntegrament la demanda i condemne la part demandada a pagar a l'actora la suma de 9.294,70 euros, i els interessos pactats, imposant-li les costes processals.  
La part demandada va deixar transcórrer el termini legal sense personar-se ni contestar a la demanda, i en conseqüència va ser declarada en rebel·lia.  
Segon. Qüestió controvertida.  
Vistes les postures de les parts, la resolució d'este procediment exigix determinar si entre les parts hui litigants es va concertar el contracte esmentat per l'actora i si se'n deriva el saldo a favor de la part actora i en contra de la part demandada que es reclama.  
Tercer. Motivació probatòria.  
Al meu parer, la qüestió objecte d'este litigi ha de resoldre's en sentit afirmatiu per considerar que la part actora ha acreditat els fets en els quals fonamenta la seua pretensió. En especial, he de destacar la documental aportada a la demanda, la qual, pel fet de no haver sigut impugnada, produïx el valor de prova plena en contra de la part a qui perjudica, segons establix l'article 326, en relació amb l'article 319 de la Llei d'Enjudiciament Civil.  
Amb més motiu, la part demandada no va comparéixer al juí per a oposar-se, si pertoca, a la pretensió i provar el fet impeditiu, obstatiu o excloent de la legitimitat d'aquella.  
Quart. Conseqüència jurídica.  
En aplicació del que establixen els articles 1088 i següents i 1254 i següents, tots estos del Codi Civil, pertoca dictar una sentència íntegrament estimatòria de la pretensió actora, tant respecte al principal reclamat com a la sol·licitud d'interessos, segons disposa l'article 1101 i següents del Codi Civil.  
Quint. Costes.  
D'acord amb l'article 394 de la Llei d'Enjudiciament Civil, com que s'estima íntegrament la demanda, és procedent imposar les costes a la part demandada.  
Dispositiva  
Estime la demanda presentada per Banco Bilbao Vizcaya Argentaria, SA, contra Vicente Muria Morales, rebel, i condemne Vicente Muria Morales a pagar a la part actora la suma de 9.294,70 euros, més els interessos pactats.  
Respecte de les costes, pertoca imposar-les a la part demandada.  
Comuniqueu esta resolució a les parts, fent-los saber que no és ferma, i que s'hi pot interposar un recurs d'apel·lació en el termini de 20 dies, davant d'este Jutjat, que ha de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil. Per a admetre a tràmit el recurs cal acreditar amb l'escrit d'interposició del recurs que s'ha constituït el depòsit previ de 50 euros, en el compte de depòsits i consignacions obert en el Banesto amb el número 4449 per a este Jutjat, que es tornarà si s'estima totalment o parcialment el recurs, i es perdrà si s'admet o confirma la resolució (DA 15a de la LO 1/2009).  
  
Ho pronuncie, mane i firme».  
I atés que el demandat, Vicente Muria Morales, es troba en parador ignorat, expedisc este edicte a fi que li valga de notificació de forma deguda.  
  
València, 31 de maig de 2012.- La secretària judicial: Inmaculada Ripollés Martínez.